Source: https://berettyohir.hu/index.php/koezelet/toervenyszeki-hirek?start=180
Timestamp: 2019-08-25 06:47:46
Document Index: 30310464

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az új járásbíróság: a modern Debrecen szimbóluma
Készült: 2015. máj. 26.
Az új Debreceni Járásbíróság és a Debreceni Ítélőtábla épületegyüttese a modern Debrecen szimbóluma – fogalmazott a mai sajtótájékoztatón Papp László. Debrecen polgármestere szerint az új épület a várost erősíti azzal, hogy a debreceni igazságszolgáltatás ilyen igényes környezetben tudja végezni egyébként is kitűnő minőségű munkáját.
Halálos közúti baleset gondatlan okozásának vétsége másodfokon
A Debreceni Törvényszék mai nyilvános ülésén másodfokon jogerősen döntött az Sz. Antal ellen halálos közúti baleset gondatlan okozásának vétsége miatt folyó büntetőügyben. A vádlott 2013 januárjában tolatás közben a szemétszállító autóval nekinyomta kollégáját egy villanyoszlopnak Hajdúsámsonban, a férfi belehalt sérüléseibe.
Ketten veszítették eszméletüket a tartályban
Foglakozás körében elkövetett gondatlan veszélyeztetés ügyében tartja első tárgyalását a Debreceni Járásbíróság 2015. május 11-én, hétfőn 8 órai kezdettel.
Különös kegyetlenséggel elkövetett emberölés bűntettének kísérlete ügyében tartja első tárgyalását a Debreceni Törvényszék 2015. április 27-én, hétfőn 8:30 órai kezdettel.
Másodfokon sem született jogerős ítélet a belvárosi bántalmazás ügyében
A társtettesként elkövetett súlyos testi sértés bűntette mellett társtettesként elkövetett garázdaságban is bűnösnek mondta ki a Debreceni Törvényszék azt a két férfit, akiket eredetileg közösség tagja ellen, felfegyverkezve, csoportosan elkövetett erőszak bűntettével vádolt az ügyészség.
Felmentés a főiskolai csalás ügyében
Bizonyítottság hiányában felmentette a nagyobb kárt okozó, üzletszerűen elkövetett csalás, sikkasztás bűntett, valamint a hamis magánokirat felhasználása vétségének vádja alól a Debreceni Járásbíróság a volt Kölcsey Ferenc Református Tanítóképző Főiskola Kommunikáció- és Médiatudományi Intézetének vezetőjét, külső óraadóját és oktatásszervezőjét.
Bűnös a lovasfogat fiatal hajtója
Bűnösnek mondta ki a Debreceni Járásbíróság halálos közúti baleset gondatlan okozásának vétségében Fk. K. Ernőt, ezért 7 hónap - fiatalkorúak fogházában végrehajtandó - szabadságvesztésre ítélte, 1 év 2 hónap próbaidőre felfüggesztve.
Tízmilliókkal károsította meg ügyfeleit
Nagyobb kárt okozó, üzletszerűen elkövetett csalás és más bűncselekmények ügyében tartja első tárgyalását 2015. április 2-án, csütörtökön 13 órai kezdettel a Debreceni Járásbíróság.
Különös kegyetlenséggel elkövetett emberölés és kifosztás bűntette ügyében tartja első tárgyalását 2015. április 1-jén, szerdán 8.30 órakor a Debreceni Törvényszék.
Bűnös a nemzetiszocialista rendszer bűneinek tagadásában
Bűnösnek találta nemzetiszocialista vagy kommunista rendszerek bűneinek nyilvános tagadása bűntettében a Debreceni Járásbíróság Ágoston Tibort, aki tavaly januárban hollókamuként és hollókasztként beszélt a holokausztról egy nyilvános debreceni rendezvényen. A bíróság ezért 300 napi tétel, összesen 750 ezer forint pénzbüntetésre ítélte. Ha a vádlott ezt nem fizeti meg, 300 napra fogházba kell vonulnia.
Bűnösnek mondta ki felfegyverkezve elkövetett, közfeladatot ellátó személy elleni erőszak bűntettében a Hajdúböszörményi Járásbíróság azt a férfit, aki tavaly áprilisban csavarhúzóval támadt egy mentőápolóra, miközben Hajdúdorogról Debrecenbe szállították.
Tíz év után ítélet a debreceni bankrablási kísérlet ügyében
Bűnösnek mondta ki társtettesként, fegyveresen elkövetett rablás kísérlete miatt a Debreceni Járásbíróság H. Zoltán, aki ismeretlen társával még 2005 januárjában próbált meg kirabolni egy pénzszállítót Debrecen belvárosában. A bíróság a vádlottat 3 év 6 hónap fegyházbüntetésre ítélte, 4 évre eltiltotta a közügyek gyakorlásától, illetve kötelezte 4,4 millió forint bűnügyi költség megfizetésére.
Fegyház a görbeházi kisfiú erőszakolójának
Bűnösnek mondta ki a Debreceni Törvényszék Sz. Csabát 12. életévét be nem töltött, hozzátartozója sérelmére erőszakkal, folytatólagosan elkövetett szexuális erőszak bűntettében, ezért 7 év 6 hónap fegyházbüntetésre ítélte és 8 évre eltiltotta a közügyek gyakorlásától.
Életfogytiglan a Bayk András kert kettős gyilkosságért
Bűnösnek találta több ember csérelmére elkövetett emberölés bűntettében és életfogytig tartó fegyházbüntetésre ítélte a Debreceni Törvényszék R. Lajost, aki 2010 őszén egy vita hevében tőrrel megölte két szomszédját, a Debrecenhez közeli Bayk András kertben. A vádlott leghamarabb 25 év múlva bocsátható szabadlábra, 10 évig nem gyakorolhatja a közügyeket és meg kell fizetnie az eljárás alatt összegyűlt 6,4 millió forintos bűnügyi költséget is.
Több év fogház a szociális otthonban történt haláleset miatt
Bűnösnek mondta ki a Debreceni Járásbíróság halált okozó, foglalkozás körében elkövetett gondatlan veszélyeztetés bűntettében azt a négy vádlottat, akik egy debreceni szociális otthonban nem gondoskodtak kellőképpen egy idős bácsiról,ami miatt a 79 éves sértett elhunyt.
„Az ő napjuk se legyen jobb” – 1 év 7 hónap jogerősen egy bombariadóért
Helybenhagyta az első fokú, Hajdúszoboszlói Járásbíróság ítéletét és közveszéllyel fenyegetés vétsége miatt jogerősen 1 év 7 hónap börtönbüntetésre ítélte a Debreceni Törvényszék azt a férfit, aki még 2012 márciusában jelentett be bombafenyegetést a Debreceni Járásbíróság épületére. L. Bátor Zsolt többszörös visszaesőként feltételes szabadságra nem bocsátható és 2 évig a közügyeket sem gyakorolhatja.
Bűnös a természetvédő vesztegetés elfogadása bűntettében
Bűnösnek mondta ki társadalmi szervezet önálló intézkedésre jogosult tagja által elkövetett vesztegetés elfogadása bűntettében a Debreceni Törvényszék Zs. Ferencet, aki a Tiszántúli Természetvédők Társulatának elnökeként 2011-ben egy 200 millió forintos támogatási szerződés fejében visszavonta a győri autógyár beruházása ellen beadott bírósági keresetét. A törvényszék Zs. Ferencet 3 év börtönbüntetésre ítélte, 3 évre eltiltotta a közügyek gyakorlásától és kötelezte 190 ezer forint bűnügyi költség megfizetésére.
Szabadlábra került a földesi rablással vádolt férfi
Hatályon kívül helyezte az elsőfokú ítéletet és azonnali hatállyal megszüntette B. Zoltán előzetes letartóztatását másodfokon a Debreceni Törvényszék. B. Zoltánt első fokon 2014. októberében fegyveresen elkövetett rablás bűntettében bűnösnek mondta ki és 6 év 2 hónap fegyházbüntetésre ítélte a Püspökladányi Járásbíróság. Az elsőfokú ítélet szerint a férfi 2013 júliusában rabolta ki a földesi takarékszövetkezetet.
Börtönben marad a kabai tolvaj
Jogerősen is 2 év 2 hónap börtönbüntetésre ítélte a Debreceni Törvényszék azt a kabai férfit, akinek elfogását követően nagy rendőri jelenlét mellett felvonulást is tartottak a településen, hogy felhívják a figyelmet a közbiztonság helyzetére. Az ügy másodrendű vádlottját, mint különös visszaesőt, kisebb értékre, dolog elleni erőszakkal, nemesfémre elkövetett lopás, lopási kísérlet és kitartottság bűntettében mondta ki bűnösnek a bíróság.
10 éves biciklis kisfiú halt meg a főúton
Földesi bankrablás – másodfokon
Érzelmi zsarolás és szexuális kényszerítés állt az emberölés hátterében
Felfüggesztett börtönbüntetés a gázóra ellenőrök vesztegetési ügyében
Fegyházbüntetés a pocsaji bántalmazás ügyében
Csaknem 50 év szabadságvesztés a kábítószeres ügyben
Tényleges életfogytiglan a testvérpárnak a tiszagyulaházai emberölésben
Iskolai zsarolás Berettyóújfaluban – megszületett az ítélet
Tollszedés elleni kampány – Ítélet polgári peres ügyben